Жалба, подадена на 29 юли 2011 г. - Axa Mediterranean/Комисия
(Дело T-405/11)
Език на производството: испански
Страни
Жалбоподател: Axa Mediterranean Holding, SA (Палма де Майорка, Испания) (представители: J. Buendía Sierra, E. Abad Valdenebro, R. Calvo Salinero и M. Muñoz de Juan, abogados)
Ответник: Европейска комисия
Искания
Жалбоподателят иска от Общия съд:
да уважи направеното доказателствено искане,
да обяви за допустими и основателни изтъкнатите основания за отмяна,
да отмени член 1, параграф 1 от решението доколкото в него се обявява, че член 12, параграф 5 от TRLIS съдържа елементи на държавна помощ,
при условията на евентуалност да отмени член 1, параграф 1 от решението доколкото в него се обявява, че член 12, параграф 5 от TRLIS съдържа елементи на държавна помощ, когато се прилага към придобиване на участие, предполагащо придобиване на контрол,
при условията на евентуалност спрямо предходните искания да отмени член 4 от решението доколкото с него се разпорежда възстановяване относно операции, предхождащи публикуването в Официален вестник на посоченото в настоящата жалба окончателно решение,
при условията на евентуалност спрямо предходните искания да отмени член 1, параграф 1 и евентуално член 4 от решението доколкото се отнасят до операции, извършени в Мексико и в Турция, и
да осъди Комисията да заплати съдебните разноски по настоящото производство.
Правни основания и основни доводи
Настоящата жалба е насочена срещу Решение на Комисията C(2010) 9566 от 12 януари 2011 г. относно амортизация на финансова репутация при придобиване на участие в чуждестранни дружества.
Правните основания и основни доводи са същите като изтъкнатите по дело T-399/11, Banco de Santander y Santusa Holding/Комисия.
____________